**416/2016.(XII.15.) Kgy. sz. határozat**

1. A Közgyűlés Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 14. § (4) bekezdés a) pontjában foglaltak alapján úgy döntött, hogy a szombathelyi külterületi 0787/2 hrsz.-ú ingatlanból az előterjesztés mellékletét képező térképen 2. számmal jelölt 3900 m2 nagyságú rész tekintetében 2017. január 1. napjától 2026. december 31. napjáig terjedő határozott időre Rétvári Imrével bérleti szerződést köt „Állatkegyeleti Park” fenntartása és üzemeltetése céljából az alábbi feltételekkel:

* a bérleti díj évente 5 Ft/m2 +ÁFA, így a 3900 m2 nagyságú részre évente 19.500 Ft +ÁFA (bruttó 24.765 Ft)
* az ingatlanrész fenntartásával, üzemeltetésével kapcsolatos költségek a bérlőt terhelik,
* a bérlő az ingatlanrészt kizárólag a feladatainak ellátására, „Állatkegyeleti Park” fenntartása és üzemeltetése céljából használhatja,
* a bérlő az ingatlanrész használatát másnak nem engedheti át,
* az ingatlanrészt az ott folytatni kívánt tevékenység gyakorlásához szükséges módon a bérlő saját költségén kialakíthatja, berendezheti és felszerelheti, az ehhez és a tevékenysége gyakorlásához esetlegesen szükséges hatósági engedélyek beszerzése a bérlő kötelezettsége,
* bérlő az 1. sz. ingatlanrész használóival a parkolót közösen használja, karbantartja,
* a bérlő a jogviszony megszűnésekor ráfordításainak, illetve azok időarányos részének megtérítésére nem tarthat igényt, az ingatlanrészt kiürítve és tisztán, átadáskori állapotban köteles visszaadni.

2. A Közgyűlés felhatalmazza a polgármestert, hogy Rétfalvi Imrével a bérleti szerződést megkösse.

**Felelős**: Dr. Puskás Tivadar polgármester

Koczka Tibor alpolgármester

 Dr. Károlyi Ákos jegyző

 (A végrehajtásért:

 Lakézi Gábor a Városüzemeltetési Osztály vezetője)

**Határidő**: 2016. december 31.